**GUVERNUL REPUBLICII MOLDOVA**

**HOTĂRÂRE**

**nr.\_\_\_\_\_\_\_ din\_\_\_\_\_\_\_\_\_\_\_\_\_\_2023**

**Chișinău**

Cu privire la aprobarea Programului național

**privind prevenirea și combaterea violenței față de femei și a violenței în familie pentru anii 2023-2027 și a Planului de acțiuni pentru**

**implementarea acestuia**

În scopul implementării prevederilor Convenției Consiliului Europei privind prevenirea și combaterea violenței împotriva femeilor și a violenței domestice, ratificate de Republica Moldova prin Legea nr. 144/2021, în temeiul pct. 13.18 din Planul de acțiuni al Guvernului pentru anii 2023-2025, aprobat prin Hotărârea Guvernului nr. 90/2023 (Monitorul Oficial al Republicii Moldova, 2023, nr. ...., art. ....), Guvernul HOTĂRĂŞTE:

1. Se aprobă:

1) Programul național privind prevenirea și combaterea violenței față de femei și a violenței în familie pentru anii 2023-2027, conform anexei nr. 1;

2) Planul de acțiuni pentru implementarea Programului național privind prevenirea și combaterea violenței față de femei și a violenței în familie pentru anii 2023-2027, conform anexei nr. 2.

2. Ministerele și alte autorități publice centrale, conform competențelor, vor întreprinde măsurile ce se impun în vederea realizării obiectivelor Programului național privind prevenirea și combaterea violenței față de femei și a violenței în familie pentru anii 2023-2027 și a Planului de acțiuni pentru implementarea acestuia și vor prezenta anual Ministerului Muncii și Protecției Sociale, până la 15 februarie, informația privind gradul de realizare a acestuia.

3. Ministerul Muncii și Protecției Sociale va prezenta Guvernului anual, până la 30 aprilie, raportul de monitorizare anuală privind implementarea Programului și a Planului de acțiuni, raportul de evaluare intermediară până la 1 iulie 2026, precum și raportul de evaluare finală, până la 1 iulie 2028.

4. Se recomandă autorităților publice locale să contribuie, în limitele competențelor, la realizarea obiectivelor și activităților planificate.

5. Finanțarea acțiunilor prevăzute în prezenta hotărâre se va efectua din contul şi în limitele alocațiilor aprobate în aceste scopuri în bugetele autorităților/instituțiilor implicate, precum şi din alte surse, conform legislației.

6. Controlul asupra executării prezentei hotărâri se pune în sarcina Ministerului Muncii și Protecției Sociale.

7. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Viceprim-ministru,

ministrul dezvoltării

economice și digitalizării Dumitru Alaiba

Ministrul muncii și protecției sociale Alexei Buzu

Ministerul afacerilor interne Ana Revenco

Ministrul justiției Veronica Mihailov-Moraru

Ministrul finanțelor Veronica Sirețeanu

Ministrul sănătății Ala Nemerenco

Ministrul educației și cercetării Anatolie Topală